The Killing Fields (ალბომი)
The Killing Fields — მაიკ ოლდფილდის მიერ ჩაწერილი მეათე სტუდიური ალბომი, რომელშიც შეტანილია მის მიერ ფილმისთვის „მკვლელი მინდვრები“ დაწერილი მუსიკა. მიუხედავად იმისა, რომ მანამდე ოლდფილდის მუსიკა გამოიყენებოდა სხვადასხვა ფილმში, ეს იყო მისი პირველი მთლიანი ალბომი, რომელიც სპეციალურად ფილმისთვის დაიწერა. ფილმი ბრიტანული დრამაა, რომელიც ეფუძნება ორი ჟურნალისტის კამბოჯაში მოგზაურობას. საუნდტრეკის ორკესტრირება ეკუთვნის დევიდ ბედფორდს.